63 331 



Dictyococcus n. sp. ? 

 Tal). Il, tig. 25. 



Cellerne kuglerunde, 2,6 — 7,8^ i Diameter med en tynd Cellevæg, der farves 

 gul af Klorzinkjod, stærkt rod af Rutheniumrødl. 



1 Cellen lindes 1 — 4 vægslillede Kromatoforer uden Pyrenoid. Assimilations- 

 produktet er Olie. Stivelse findes aldrig i Cellerne. Ved Celledelingen dannes gerne 

 8 Døtreceller indenfor Modercellevæggen. Muligvis bliver disse til Sværmesporer, 

 hvilket jeg dog ikke har iagttaget. 



Fam. Oocystaceæ. 



Chlorella Beyerinck. 



Beyerlnck 1890, pag. T.-JO. 



Utvivlsomt er Antallet af aërofile Chlorella-ariev ret betydeligt; men at kende 

 disse Arter fra hverandre er næppe muligt uden at anstille Kulturforsøg med dem. 

 Her omtales kun een Art, som jeg identificerer med: 



C. ellipsoïdea Gern. 

 Gerneck 1907, pag. 250. Taf. XI, fig. 45—51. 



Denne Art har jeg dyrket i Renkultur. Den isoleredes i Gelatine med uorgani- 

 ske Næringsstoffer (sur Reaktion) fra Materiale, der stammede fra et grønt Lag paa 

 et Plankeværk ved Begyndelsen af Prinsessestien. Efter ca. 3 Ugers Forløb viste de 

 grønne Kolonier sig, og de dyrkedes videre paa Gelatine og Agar. 



Paa Gelatinekulturerne fandtes en Blanding af større og mindre ellipso'idiske 

 Celler med en fast, tynd Væg, een vægstillet Kromatofor med tydeligt Pyrenoid. (Tab. II, 

 fig. 27.) Omkring dette kan ofte paavises et Lag Stivelse, hvilket Gerneck ikke finder. 

 Formeringen sker derved, at en Celles Indhold deler sig i et større Antal Døtreceller, 

 der frigøres ved Modercellevæggens Sprængning. Der er den Ejendommelighed, at 

 i Reglen een af Døtrecellerne er større end de øvrige (jvf. Hedlund 1899, pag. 514). 



I Kulturer paa Agar med samme uorganiske Stoffer (sur Reaktion), var Celler- 

 nes Udseende omtrent det samme. Kun viste Kromatoforen sig stærkt lappet i de 

 ældre Celler. (Tab. II, fig. 28.) Senere har jeg ogsaa dyrket Arten paa Agar med 

 uorganisk Næring men med svagt alkalisk Reaktion. I en syv Md. gammel Kultur 

 havde Cellerne det Udseende, som tab. II, fig. 30 viser, altsaa i det hele omtrent som 

 paa de foregaaende Substrater. Derimod viste Cellerne i en Kultur paa Agar (efter 

 Pringsheim 1912 med '/a'Vo Glukose) sig stærkt omdannede. Kromatoforen var mere 

 eller mindre degenereret. Celleindholdet opfyldt af store Oliedraaber, Væggen partielt 

 stærkt fortykket og Cellerne ofte helt runde. (Tab. II, fig. 29.) Paa Agar med 

 Glukose foregik forøvrigt Væksten langt hurtigere end paa de andre Substrater. 



I mine andre Spredninger har jeg jævnlig trulTet Former, der lignede denne 

 Art meget. Sandsynligvis vilde man ved nøjere fysiologiske Undersøgelser kunne 

 finde adskillige nærbeslægtede Former, der kun adskilte sig fra hverandre ved deres 

 Forhold i Kulturerne. 



